|  |  |
| --- | --- |
| Číslo predmetu: |  |
| Názov predmetu: | **Riadenie ľudských zdrojov a personálny marketing** |
| Skratka predmetu: | **RĽZ** |
| Fakulta: | **Fakulta masmediálnej komunikácie** |
| Ročník, študijný program: | **2. Mgr. masmediálna komunikácia, marketingová komunikácia** |
| Semester: | **Zimný, letný** |
| Rozsah výučby, kredity: | **2 hodiny/týždenne, 4 kredity** |
| Zodpovedný učiteľ (garant) predmetu: | Doc.Ing. Jozef Matúš, CSc., mim. prof.email: Jozef.matus@ucm.sk |
| Ďalší učitelia predmetu: | PhDr. Bernardína Borsíková, PhD.email: borsikova@active.sk bernardina.borsikova@tasr.sk bernardina.borsikova@ucm.sk   |

# Kľúčové slová:

Ľudské zdroje, trh práce, riadenie ľudských zdrojov, personálny manažment, personálny marketing, stratégia, plánovanie, rozvoj, vzdelávanie, hodnotenie, odmeňovanie, pracovné podmienky, motivácia, komunikácia, informačné systémy v RĽZ, legislatívny základ pracovnoprávnych vzťahov, aplikácia legislatívy v praxi, personálny marketing, nástroje personálneho marketingu, analýza pracovných miest, personálny audit, personálny controling, personálny leasing, produktivita práce, trendy personálneho manažmentu

# Anotácia predmetu:

Predmet zoznamuje s najdôležitejšími súčasťami manažmentu ľudských zdrojov, a to so stratégiou, plánovaním, výberom a rozmiestňovaním, rozvojom, motiváciou, hodnotením a odmeňovaním ľudských zdrojov.

Obsahom predmetu je aj problematika formovania pracovných podmienok, využitie informačných systémov v RĽZ, a najmä riadenie výkonov ako základný predpoklad riadenia ľudských zdrojov. Predmet sa zaoberá aj interakciou Corporate Identity a riadenia ľudských zdrojov, významom personálnej politiky pre formovanie firemnej kultúry a tiež požiadavkami na diferencovaný prístup k jednotlivým skupinám zamestnancov.

Cieľom predmetu je poskytnúť systematický rámec využitia ľudských zdrojov ako determinantov využitia ostatných zdrojov podniku. Predmet akceptuje všetky nové trendy, vrátane nových prístupov k využívaniu dostupnej pracovnej sily a uplatňovania nových metód - najmä personálneho marketingu, autsorcingu, offshoringu, leasingu, personálneho controlingu a riadenia znalostí. Akcentuje požiadavku chápania ľudí vo firmách ako ľudský kapitál.

Predmet je rozvrhnutý do šiestich blokov – štvorhodinových prednášok – s cieľom objasniť poslucháčom základné teoretické východiská s dôrazom na ich aplikáciu vo firemnej praxi.

# Sylabus predmetu:

**I.**

a/Úvod

(Trh práce v EÚ, definícia pojmov (riadenie ľudských zdrojov, personálny manažment, personálny marketing, personálny controling), ľudské zdroje v širšom kontexte ekonomickej úspešnosti EÚ, teoretické východiská RĽZ, systémy riadenia ľudských zdrojov, pracovnoprávna legislatíva, osobnosť personálneho manažéra)

b/Riadenie ľudských zdrojov ako súčasť riadenia vnútropodnikových procesov

( význam riadenia ľudských zdrojov, obsah riadenia ľudských zdrojov, začlenenie personálneho manažmentu v organizačnej štruktúre firmy, organizačné riadenie, zladenie firemných procesov)

c/Personálna stratégia a politika

(definovanie stratégie riadenia ľudských zdrojov, prístupy k tvorbe stratégie RĽZ, systémy personálnej politiky, personálny autsorcing, personálny lízing, offshoring,)

**II.**

a/ Analýza pracovných miest, kompetenčný model firmy, výkonové štandardy.

(AHP, pojem, ciele, terminológia, metódy využívané v AHP, design a redesing pracovných miest, profesiogram, význam analýzy pracovných miest pre ostatné procesy riadenia v podniku, kompetencie pracovných pozícií)

b/Personálny controling

(obsah, ciele, význam personálneho controlingu pre riadenie firmy)

c/Personálny audit

(východiská a ciele personálneho auditu, druhy personálneho auditu)

**III.**

a/Výber a prijímanie zamestnancov

(fázy a metódy výberového procesu, výberové konanie, konkurz, predzmluvné vzťahy, pracovnoprávna legislatíva pre vznik pracovného pomeru, vstupný rozhovor, dokumentácia potrebná pre prijatie do zamestnania, uzavretie pracovnoprávneho vzťahu, vstupná inštruktáž, adaptačný proces)

b/Uvoľňovanie zamestnancov

(pracovnoprávne aspekty uvoľňovania zamestnancov, uvoľňovanie zamestnancov v širšom kontexte RĽZ, flexibilita trhu práce)

c/Personálne agentúry

(dôvody využitia služieb personálnej agentúry, výber personálnej agentúry, personálny lízing

**IV.**

a/Personálny marketing

(Vzťah riadenia ľudských zdrojov a personálneho marketingu, personálny marketing na Slovensku a v zahraničí, špecifiká súčasného trhu práce, net generácia, high potencials, využitie integrovanej marketingovej komunikácie v RĽZ, marketingový mix v RĽZ, Employer Branding, vnútropodniková komunikácia, podniková kultúra, imidž firmy)

b/Rozvoj a vzdelávanie zamestnancov

(stratégia rozvoja ľudských zdrojov aplikovaná v podnikovom vzdelávaní, špecifiká moderného podnikového vzdelávania, „učiace sa organizácie“, rozvoj kompetencií, individuálne plány kariérneho rozvoja, talent manažment, koučing, e-learning v podnikovom vzdelávaní, riadenie znalostí)

c/Pracovná motivácia zamestnancov

(manažérske zručnosti líniového manažmentu, manažéri a lídri, druhy pracovnej motivácie, využitie firemných výhod ako foriem motivácie, motivácia a výkon zamestnanca)

d/Produktivita práce

(definícia, význam a meranie produktivity práce, metódy zvyšovania produktivity práce)

**V.**

a/Pracovné hodnotenie zamestnancov

(ciele a zásady systematického pracovného hodnotenia zamestnancov, proces a metódy pracovného hodnotenia, štandardy pracovných výkonov, vzťah pracovného hodnotenia k ostatným personálnym činnostiam)

b/Odmeňovanie zamestnancov

(podnikové systémy odmeňovania, druhy odmeňovania, hodnota pracovného miesta a odmeňovanie, legislatívny základ odmeňovania)

c/Personálne informačné systémy

(koncepcie a trendy v aplikáciách IS/IT , využitie ICS v RĽZ, vplyv ICS na vnútrofiremnú komunikáciu a firemnú kultúru)

**VI.**

a/Zamestnanecké vzťahy

(druhy pracovných vzťahov, zásady vytvárania pracovných vzťahov, zástupcovia zamestnancov, odbory a kolektívne vyjednávanie, pracovná disciplína a zdroje konfliktov, vnútropodniková komunikácia a podniková kultúra)

b/Pracovné podmienky

(pracovný čas, práca nadčas, pracovná pohotovosť, nočná práca, pracovné podmienky mladistvých a žien, prekážky na strane zamestnanca/zamestnávateľa, bezpečnosť a ochrana zdravia pri práci, pracovná zdravotná služba)

c/Trendy v riadení ľudských zdrojov

(súčasnosť trhu práce , trendy RĽZ v EÚ a vo svete, poznatky z medzinárodných konferencií o  riadení a rozvoji ľudských zdrojov, skúseností z praxe)

**Harmonogram výučby:**

Na každý blok sú plánované 4 hodiny prednášky. V rámci prednášok sa realizuje aj inštruktáž k vypracovaniu zadaní ako formy priebežného overovania a hodnotenia vedomostí poslucháčov. V rámci cyklu prednášok poslucháči vypracujú zadanie súvisiace s témami prednášok

# Nadväznosť:

Predmet riadenie ľudských zdrojov vo svojom kontexte vychádza z už získaných vedomostí poslucháčov z oblastí práva, marketingu a manažmentu. Nadväzuje na uplatňovanie nástrojov manažmentu a marketingu v praxi a metódy ich aplikácie v systémoch personálneho manažmentu.

Získané vedomosti a znalosti poslucháči môžu využiť pri vypracovaní diplomovej práce , ale najmä v zaradení sa na trh práce a v praxi.

# Podmienky pre absolvovanie predmetu:

Predmet Riadenie ľudských zdrojov je po skončení semestra ukončený povinným vypracovaním zadania a písomným testom.

Poslucháči, ktorí nedosiahnu potrebný počet bodov za test ani v prvom opravnom termíne, musia absolvovať ústnu skúšku.

# Literatúra k predmetu:

## Povinná literatúra:

 1. BORSÍKOVÁ, B .Riadenie ľudských zdrojov a personálny marketing,

 ISBN 978-80- 8105-405-1, UCM Trnava 2012

 2. BORSÍKOVÁ, B. Riadenie ľudských zdrojov a personálny marketing –

 prípadové štúdie, ISBN 978-80-8105-406-8, UCM Trnava 2012

## Odporúčaná literatúra:

1.ARMSTRONG,M.: Personální management, Grada 2010 (a novšie vydania)

 2.KOUBEK, J.: Řízení lidských zdroju (základy moderní personalistiky)

 Management pres, Praha 1997 (resp. novšie vydania)

3.ULRICH , D.: Mistrovské řízení lidských zdroju, Praha, Grada 2009

 4.J.ALEXY, J.BOROŠ, R. SIVÁK: Manažment ľudských zdrojov a organizačné

 správanie, IRIS Bratislava 2004

5.P.HARTZ: Job revolution (nové trendy vo svete práce), Management Press, Praha 2003

6.STÝBLO, J.: Human management, Nakladatelství Máchova kraje, 2001

7.STÝBLO, J.: Lidský kapitál v nové ekonomice, Profesional publishing 2001

8.BORSÍKOVÁ, B.: Ako prijať, ako uvoľniť zamestnanca, RAABE 2005 - 2009

(1.-2. diel)

9.KOLEKTÍV autorov: Personálny manažment , RAABE 2001- 2006 (1.-3.diel)

10.KOLEKTÍV autorov: Personálny manažment úspešnej firmy, RAABE 2006 - 2009 (1.- 2.diel)

Týždenník TREND (príspevky o personálnom manažmente)

Denníky (prílohy na tému kariéra)